BOB ABDeh 8/8

D **BOB ABDeh 8/8** sind dreiteiligi meterspurige elektrische Niederflur-Gelenktriebzüge vo der Berner-Oberland-Bahn (BOB) inder Schwiz für gemischten Adhäsions- und Zahnradbetrieb, härgstellt vo Stadler Bussnang.

## Gschicht
Fer d Tribwage ABeh&nbsp;4/4&nbsp;I us de Jahr 1965 und 1979 und d dezue passende Personenwage zu ersetze, bstellt d BOB im Sommer 2014 bi Stadler Rail sächs driteiligi Tribzüg mit Adhäsions- und Zahnradatrib. Der Bestellig isch e vertiefti Evaluation mit drei geprüfte Variante vorus gange:

Bi der Evaluation stöhnt d extreme Nachfrageschwankige vo Hoch- und Nebensaison der im Tourismusvercher tätige Berner Oberland-Bahn (BOB) im Zentrum. Ds z beschaffend Rollmaterial muess so usgleit si, dass sich die Kompositione einfach a d Nachfrage apasse la. Ds Platzagebot der Variante „mittel“ entspricht am beschte der Verchersnachfrag ide Randzite, so dass e dreiteilige Tribzug zu dise Zite als Alleifahrer igsetzt wärde chan. D BOB entschiedet sich für de Chouf vo sächs dreiteilige Triebzüg und drei witere Gelenksteuerwagen (GSW) ABt&nbsp;431–433. D füf bereits vorhandene Niederflurgelenkstürwage ABt&nbsp;421–425 usem Jahr 2004 wird für de Betrib mit de ABDeh&nbsp;8/8 apasst.

## Technik

Jede Tribzug bsteit useme vierachsige Mittelwage, uf dem uf jeder Site e Endwage mit je eme Drehgestell ufgsatlet isch. Alli vier Drehgestell sind im Wesentliche glich bout und verfüge übere Antrib für gemischten Adhäsions- und Zahnradbetrieb mit pneumatisch abkuppelbare Adhäsionsräder, der vo de Zahnrad-GTW von MVR und TPC ubernoh worde isch. D Wagenkästen bstöhnd us ere vollständig geschweisste Aluminiumkonstruktion, vodere d Struktur zämme mit de verschärften Crashnormen erfüllend Frontpartie vo de Westschweizer Meterspurzügen stamme. Si sind für e Längsdruckchraft vo 800&nbsp;kN usgleit. D Fuessbodehöchi betreit im Niederflurbereich 400&nbsp;mm, was optimali Istigsverhältniss an 35&nbsp;cm hohen Meterspurperrons ergit. Über de Drehgestell betreit di Fuessbodehöchi 1100&nbsp;mm. D automatische Mittelpufferkupplung vo Schwab Verkehrstechnik erloubt es eifachs Stärche und Schwäche vo de Züg, um si de Nachfrageschwankige anzpasse. Bis alli im Isatz verbleibende Fahrzüg umbout si, chan der Schwab-Kupplungskopf durch e klassischi GF-Kupplung ersetzt wärde.

D ABDeh 8/8 verfüge über füf Bremssystem. Als Betribs- und Beharrungsbremse dient e uf alle Räder wirkendi Rekuperationsbremse, wo bis churz vorem Stillstand wirkt. Si wird ergänzt durch e druckluftbetriebene Adhäsions-Klotzbremse und ere Federspeicherbremse im Regime ''Adhäsion'', di beidi ou uf alle Achsen wirke. E Bandbremse uf jedem Radsatz dient als Zahnradbremssystem 1 und das us zwei Federspeicher-Bandbremsen pro Tribachs bestehend Zahnradbremssystem 2 als Sicherheits- und Feststellbräms.

Di vo de Westschwizer Meterspurzüg ubernohme Stromrichter mit integriertem Bordnetzumrichter sind ufem Dach montiert. Mit ere Dauerleistung von 2800&nbsp;kW wird ou bime Usfall vome Umrichter der Betribsisatz kum igschränkz. D Anfahrzugkraft vo 400 kN erloubt d Befördrig vome 250 Tonne schwäre Zug mit zwei Gelenkstürwage. Ischratzer an beide Einholmstromabnehmern garantiere ou bi Raureif e gueti Stromabnahm.

D Fahrgastrüm verfüge übere kombinierti Heizigs-/Lüftungsalag, d Füehrerständ übere Klimaalag. In der erscht Klass isch e bequemi 1&nbsp;+&nbsp;2-Bestuehlig ibout. D Fahrzielanzeige und d behindertegrächt Toilette stammt vo de Adler- und Fink-Zügen vo der Zentralbahn.


## Betrieb

D ABDeh&nbsp;8/8 sind zwische Februar und Summer 2017 abglifert worde. Füf Tribzüg wärde zämme mit de ABeh&nbsp;4/4&nbsp;II sit Dezember 2017 für de neu igfüehrt Halbstundentakt uf der Berner Oberland-Bahn bruchr, e sächste dient als Reserve. Di vo Interlaken Ost usgehnde Züg wärde ider Regel ds Zweilütschine geflügelt. Der vorderi useme ABDeh&nbsp;8/8 und eme Niederflurgelenkstürwage ABt&nbsp;421–425/431–433 bestehend Zugteil fahrt witer uf Luterbrunne. Der hineri Teil verchert mit eme ABDeh&nbsp;8/8 und einem oder zwei Niederflurstürwage nach Grindelwald. Bi gringem Fahrgastufchomme verchere d Triebzüg ohni Anhängelast.

## Fahrzügliste

## Literatur
* Urs Jossi: *Neue Triebzüge für Westschweizer Meterspurbahnen.* In: *[[Schweizer Eisenbahn-Revue]].* Nr. 1/2015. Minirex, , S.&nbsp;41–45.
* Urs Jossi: *Neue Triebzüge und erweiterte Depotanlagen bei den BOB.* In: *Schweizer Eisenbahn-Revue.* Nr. 4/2017, S.&nbsp;206–208.
* ''Rollmaterial Verzeichnis.'' Auf der Website der Jungfraubahnen Management AG, abgerufen am 7. Oktober 2018.
* ''Rame automotrice électrique tricaisse à crémaillère. Chemins de fer de l‘Oberland bernois, Suisse '' Dateblatt ufer Website vo Stadler Rail, abgerufen am 1. Oktober 2018 (französisch, PDF; 2,7&nbsp;MB).

## Weblink